Rune Lykkeberg
Rune Lykkeberg, f. 6.3.1974, dansk journalist, fra 2016 chefredaktør på Information. Rune Lykkeberg var 2005-13 tilknyttet redaktionen på Information med en skarp pen og en kontroversiel profil. 2013-16 var han kulturredaktør på Politiken.
Ud over sin redaktørvirksomhed skriver han politiske kommentarer og har skrevet bøgerne Kampen om sandhederne — Om det kulturelle borgerskabs storhed og fald (2008) og Alle har ret — Demokrati som princip og problem (2012).
Rune Lykkeberg modtog 2008 Georg Brandes-prisen og 2012 Holberg-Medaillen.